《答吴检详用饶字韵见寄二首 其一》
宋代·林希逸

星省论文久，追思去日饶。同趋花底路，执别柳边桥。

我已甘肥遁，公还惜髀消。新诗时见寄，莫怕雁程遥。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。